b"\n_START_ARTICLE_\nGambutz\xc3\xad\n_START_PARAGRAPH_\nEl Gambutz\xc3\xad o Gambos\xc3\xad \xc3\xa9s, segons la mitologia catalana, una mena d'homenet, un \xc3\xa9sser o animal imaginari que s'utilitza en diverses regions de la pen\xc3\xadnsula Ib\xc3\xa8rica per gastar diverses bromes, tant a nens com a ca\xc3\xa7adors o pescadors novells. La m\xc3\xa9s habitual consisteix a conv\xc3\xa8ncer el novell que el Gambutz\xc3\xad \xc3\xa9s un animal esquiu que nom\xc3\xa9s pot ca\xc3\xa7ar-se de nit d'estada. Aquesta llegenda dep\xc3\xa8n molt de la distribuci\xc3\xb3 geogr\xc3\xa0fia i n'existeixen diverses variacions. El terme fou recollit per Joan Amades al Costumari Catal\xc3\xa0 de 1950.\n_START_SECTION_\nCaracter\xc3\xadstiques del Gambutz\xc3\xad\n_START_PARAGRAPH_\nDepenent de la zona, l'identifiquen com a un homenet petit, o fins i tot una ombra, o com la personificaci\xc3\xb3 de la nit._NEWLINE_A les terres de l'Ebre, un gambutz\xc3\xad \xc3\xa9s un \xc3\xa9sser imaginari sense definici\xc3\xb3 que s'utilitza per enganyar als nens i deixar-los perplexos."